b'\n_START_ARTICLE_\nKrvavica (hrib)\n_START_PARAGRAPH_\nKrvavica (909 m) v Spodnji Savinjski dolini je zna\xc4\x8dilen in slikovit 1 km dolg ter 0,5 km \xc5\xa1irok \xc4\x8dok tr\xc5\xa1e kamnine triasnega apnenca, obdan z erozijsko manj odpornimi triasnimi dolomiti in tufnimi skrilavci na jugu ter krednimi glinastimi skrilavci in oligocenskimi kamninami na severu._NEWLINE_Na zahodu in severu se z vrha spu\xc5\xa1\xc4\x8dajo od 50 do 150 m visoke navpi\xc4\x8dne stene. Najla\xc5\xbeji dostop je z juga, kjer je na vi\xc5\xa1ini 790 m sedlo proti grebenu \xc4\x8cem\xc5\xa1eni\xc5\xa1ke planine. Z vrha, ki se strmo spu\xc5\xa1\xc4\x8da na vse strani je lep razgled na Posavsko hribovje in del Kamni\xc5\xa1ko Savinjskih Alp._NEWLINE_Ime Krvavica ima zaradi rde\xc4\x8de prsti pod skalnim vrhom in je povezana z razli\xc4\x8dnimi legendami in pripovedkami. Krvavica je bila leta 1998 razgla\xc5\xa1en za geomorfolo\xc5\xa1ki povr\xc5\xa1inski in podzemeljski ter botani\xc4\x8dni naravni spomenik.\n_START_SECTION_\nNaravne znamenitosti\n_START_PARAGRAPH_\nJu\xc5\xbena stran in vrh grebena sta pora\xc5\xa1\xc4\x8dena s termofilno vegetacijo - mali jesen in \xc4\x8drni gaber, na severni strani je smrekova monokultura._NEWLINE_Na zahodnem pobo\xc4\x8dju Krvavice uspeva ve\xc4\x8dje \xc5\xa1tevilo tis. Med tisami pa uspevajo posamezni grmi\xc4\x8di navadne bodike (Ilex aquifolium)._NEWLINE_V vzhodnem grebenu je pod vrhom naravno okno. Le\xc5\xbei skoraj vodoravno in je ovalne oblike. Ocenjene mere so: \xc5\xa1irina 4 m, vi\xc5\xa1ina 2 m, debelina oboka 1 m. Skozenj vodi markirana planinska pot Krvavica - Tabor.'